Rødding (Vejen kommune)

Rødding (tysk: Rödding) er en by i Sønderjylland, i Vejen kommune, Region Syddanmark, med  innbyggere i januar 2019. Rødding ligger ca 20 km øst for Ribe. 

Byen er mest kjent for sin høyskole, Rødding Højskole, som er verdens eldste folkehøyskole. Den ble grunnlagt i 1844. Inntil 1. januar 2007 var byen administrasjonssentrum i Rødding kommune.

Geografi og klima 
Byen ligger ca 35 meter over havet. Gjennomsnittstemperaturen er 7,7°C, med gjennomsnitt i august på 15,4°C som den varmeste måneden og 0°C i januar som den kaldeste måneden. Gjennomsnittlig nedbør 864 mm.

Historie 
Røbbingområdet har vært bebodd i ca 3000 år. Det er funnet rester av hytter og jordhuler fra denne perioden i en rydning i utkanten av Farrisskogen. Navnet Rødding (rydning) kommer av dette. Innbyggerne her livnærte seg lenge av jakt og fiske i sjøer og elver i området. I eldre tid var dette et fattig område, noe som bl.a. ses på sognekirken, som er mindre og enklere en kirken i nabobyene. Etterhvert livnærer befolkningen seg mer av jordbruk og kvegdrift, og på midten av 1700-tallet trekker bøndene lenger ut av byen for å kunne bo ved egen jord. Handel og håndverksbedrifter vokser også fram. En F2 Tornado ødelegger flere hus i 1826 og rykket opp store trær. en person mistet livet., men disse blir gjenoppbygd, noe som er gunstig for håndverksnæringen i byen. Skolehuset i Østergade bygges i 1835, og høyskolen i 1844. Tinghuset og arresthuset ble bygd i 1854. 

Etter etableringen av høyskolen utvikler byen seg veldig, og i 1864 blir Rødding prøyssisk etter Andre slesvigske krig. Byen utvikler seg videre, og med etableringen av toglinje mellom Vojens og Rødding ble byen et knutepunkt i området. I 1904 fikk byen meieri og forsamlingshus, og i 1907 en sparekasse. Frimenighetskirken ble bygd i 1909. I 1970 ble byen administrasjonssentrum i Rødding kommune. I forbindelse med kommunalreformen i 2007 ble denne kommunen slått sammen med Brørup, Holsted og Vejen kommune, til den nye Vejen kommune.

Rødding i dag 
Rødding er kjent for å ha verdens eldste folkehøyskole; Rødding Højskole, som sto ferdig i 1844. Det er også to andre skoler her; Rødding fri fag- og efterskole og Rødding Friskole. Rødding har to kirker; Rødding kirke og Rødding Frimenighedskirke, som ligger like ved. Rødding Centret rommer bl.a. byens kino, et bibliotek, en svømmehall og flere fritidsaktiviteter og idrettshaller. De største idrettsforeningene er fotballklubben Rødding IF og svømmeklubben Rødding Svømmeklub (RSK).

Kjente personer fra Rødding 
 Jakob Knudsen - forfatter
 Carl Holst - politiker (V)
 Anders Hostrup - fotballspiller

Referanser

Eksterne lenker 
  Vejen kommune
  Etext.dk - Rødding, – en by med nationalgrundtvigiansk historie
 

Byer i Region Syddanmark
Vejen kommune